**Este dragoste**

*Dusan Gora*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragoste este

Atunci când primești un lucru fără să fi făcut nimic pentru a-l merita

Iar acel lucru ți se potrivește

Imens

Tangibil și non-arbitrar

Ca ziua pe piele

Ca lumina printre plete

Și imaginea neutră, dansând pe perete.

Dragoste este

Acel moment în care

Eu sufăr pentru că știu că suferi

Pentru că știu cât de tare suferi

Și atunci,

Printr-o scamatorie și-un mănunchi de gânduri bune,

Mă bucur de A Fi,

Cred nemăsurat în surâs

Pentru ca tu,

Suflet îngemănat în stropul meu de aer,

Să te bucuri de a mea bucurie.

-Dragoste este a mea poezie -

Dragoste este o secvență de timp

Confuz

Alienat

Travestit

Care se crede non-timp

Sau și mai grav-

Copil de infinit.